“กลุ่ม KTIS” ผนึก “ม.เจ้าพระยา” มอบถุงยังชีพชาวนครสวรรค์ 2,000 ชุด
“กลุ่ม KTIS” ผนึก “ม.เจ้าพระยา” มอบถุงยังชีพชาวนครสวรรค์ 2,000 ชุด
26 พ.ค. 2563

คุณแม่หทัย ศิริวิริยะกุล ผู้ก่อตั้งกลุ่มบริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือกลุ่ม KTIS, มหาวิทยาลัยเจ้าพระยา และวิทยาลัยอาชีวศึกษาวิริยาลัยนครสวรรค์ มอบหมายให้ ดร.ดารัตน์ ศิริวิริยะกุล วิภาตะกลัศ รองประธานเจ้าหน้าที่บริหารกลุ่ม KTIS อธิการบดีมหาวิทยาลัยเจ้าพระยา และประธานคณะกรรมการบริหารวิทยาลัยอาชีวศึกษาวิริยาลัยนครสวรรค์ พร้อมคณะผู้บริหาร จัดทำ “ถุงน้ำใจ” ซึ่งเป็นถุงยังชีพ ที่บรรจุของใช้ที่จำเป็น ในชีวิตประจำวัน ด้วยความร่วมมือจากผู้ประกอบการที่เป็นพันธมิตรธุรกิจ
โดยแจกจ่ายให้กับพี่น้องชาวนครสวรรค์ ในบริเวณชุมชนรอบโรงงานน้ำตาลรวมผล และโรงงานน้ำตาลเกษตรไทย จำนวนทั้งสิ้น 2,000 ชุด พร้อมมอบเงินสดอีกจำนวนหนึ่ง เพื่อช่วยบรรเทาความเดือดร้อนให้แก่คนในชุมชนที่ได้รับผลกระทบจากการแพร่ระบาดของไวรัสโควิด-19